
Comisia pentru buget, finanţe şi bănci

Bucureşti,       15.06.2004 

Nr. 22/371

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 35/2004 privind aprobarea plăţii cotizaţiei anuale ce decurge din calitatea României de stat  participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998, şi completarea Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, cu care comisia noastră a fost sesizată în fond cu adresa Biroului Permanent nr. PL.X.358 din 9 iunie 2004.

PREŞEDINTE,

Ovidiu Muşetescu 

Comisia pentru buget, finanţe şi bănci

Bucureşti,     15.06.2004  

Nr. 371

RAPORT

asupra proiectului de Lege pentru aprobarea Ordonanţei de urgenţă a Guvernului nr. 35/2004 privind aprobarea plăţii cotizaţiei anuale ce decurge din calitatea României de stat  participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998, şi completarea Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte
Cu adresa nr. PL.X.358 din 9 iunie 2004, Biroul Permanent, conform art.89 şi art. 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 35/2004 privind aprobarea plăţii cotizaţiei anuale ce decurge din calitatea României de stat - participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998, şi completarea Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.

La întocmirea raportului s-au avut în vedere avizele primite de la Comisia juridică, de disciplină şi imunităţi, Comisia pentru industrii şi servicii, Comisia pentru politică externă precum şi avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentantul Ministerului Finanţelor Publice: doamna Antoaneta Popescu – consilier, care a susţinut forma rezultată din prezentul raport.

Acest proiect de Lege a fost adoptat de Senat în şedinţa din 08 iunie 2004.

Potrivit art. 75 alin. (1) şi (3) din Constituţia României, republicată şi art. 86 din  Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Prezentul proiect de Lege are ca obiect de reglementare aprobarea Ordonanţei de urgenţă a Guvernului privind aprobarea plăţii cotizaţiei anuale ce decurge din calitatea României ca stat participant la Acordul multilateral de bază privind transportul internaţional pentru dezvoltarea coridorului Europa – Caucaz – Asia, semnat la Baku la 8 septembrie 1998, şi completarea Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.

Necesitatea elaborării acestui act normativ reiese din faptul că începând cu data de 1 februarie 2004, Secretariatul Permanent al Comisiei Interguvernamentale TRACEA nu mai este finanţat din fondurile Uniunii Europeane, finanţarea activităţii secretariatului urmând a fi asigurată de statele participante, în părţi egale.

Majoritatea statelor participante la Acordul multilateral de bază privind transportul internaţional pentru dezvoltarea Coridorului Europa – Caucaz – Asia au plătit această contribuţie dar nu şi România şi, de aceea, se impune adoptarea în regim de urgenţă a procedurii interne pentru achitarea în timp corespunzător a contribuţiei ţării noastre la finanţarea activităţii Secretariatului Permanent al Comisiei Interguvernamentale TRACEA.

In urma examinării proiectului de Lege pentru aprobarea Ordonanţei de urgenţă a Guvernului nr. 35/2004 privind aprobarea plăţii cotizaţiei anuale ce decurge din calitatea României de stat - participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998, şi completarea Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, în şedinţa din  15 iunie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.

În raport cu obiectul şi conţinutul său proiectul de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Dr. Daniel Ionescu

          Experţi parlamentari:

          Popescu Luminiţa

          Onete Alexandru

